ถ้าจะพูดถึงขนมหวานอย่างลอดช่องแล้ว ลอดช่องแบ่งเป็น 2 อย่าง คือมีลอดช่องไทยกับลอดช่องสิงคโปร์ ถ้าเป็นลอดช่องไทยแน่นอนว่าต้องลอดช่องวัดเจษ แต่วันนี้อยากกินลอดช่องสิงคโปร์ ก็ต้องมาที่ สามแยกเจริญกรุงค่ะ ร้านอยู่ใกล้ๆสามแยกเลย จอดรถริมถนนหน้าร้านได้ค่ะ แต่ระวังโดนล็อกล้อหน่อยก็ดีนะคะ ร้านเป็นตึกแถวธรรมดา แต่คนเยอะไม่ธรรมดา คนเข้าร้านต่อเนื่องเลยค่ะ ลอดช่องของร้านนี้เส้นเค้าเหนียว นุ่ม หนึบ เส้นอ้วนๆ ส่วนน้ำเชื่อก็หอม หวานกำลังดี มีขนุนใส่ในมาด้วยอร่อยดีค่ะ แต่ขนุนได้น้อยไปหน่อย ราคา 20 บาทต่อแก้วค่ะ 